Publication: Magyar Közlöny
Issue: MK-2009-178 (Year: 2009, Number: 178)
Era: 2004-2010
Section: (7) Az Országgyûlés az állami vagyonról szóló 2007. évi CVI. törvény 36. §-ának (1) bekezdése alapján úgy rendelkezik,
Paragraph Index: 146

(7) Az Országgyûlés az állami vagyonról szóló 2007. évi CVI. törvény 36. §-ának (1) bekezdése alapján úgy rendelkezik, hogy a Magyar Állam tulajdonában lévõ Budapest, XIV. kerület Hermina u. 45. szám alatti ingatlan (hrsz.: 29772/1) térítésmentesen az Egységes Magyarországi Izraelita Hitközség tulajdonába kerüljön oktatási célokra. A tulajdonváltozás ingatlan-nyilvántartásba történõ bejegyzésére alkalmas szerzõdést a Magyar Állam nevében a Magyar Nemzeti Vagyonkezelõ Zrt. köti meg. A Hitközség az ingatlant 5 évig nem idegenítheti el, ennek biztosítására a szerzõdésben elidegenítési és terhelési tilalmat kell kikötni és azt az ingatlan-nyilvántartásba be kell jegyeztetni. Amennyiben a Hitközség a térítésmentesen tulajdonba kapott ingatlant az elidegenítési tilalom megszûnését köve tõen értékesíti, az elidegenítésbõl származó bevétel 50%-a a központi költségvetést illeti meg.

Source: https://magyarkozlony.hu/hivatalos-lapok/5c74df023b7f8bb8b1f6517179fe9ee0cc149696/dokumentumok/e73cef63bdbc33d1117c45b6c4b2309cf1139cea/letoltes